CELEX: 32007R0438
Language: da
Date: 2007-04-20 00:00:00
Title: Kommissionens forordning (EF) nr. 438/2007 af 20. april 2007 om tarifering af visse varer i den kombinerede nomenklatur

21.4.2007   
            
            
               DA
            
            
               Den Europæiske Unions Tidende
            
            
               L 104/18
            
         
      KOMMISSIONENS FORORDNING (EF) Nr. 438/2007
   af 20. april 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. april 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 301/2007 (EUT L 81 af 22.3.2007, s. 11).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Tilberedning i form af gelatinekapsler. Hver kapsel indeholder:
                  
                               
                           
                           
                              coenzym Q10: 30 mg
                           
                        
                               
                           
                           
                              soyaolie: 178 mg
                           
                        
                               
                           
                           
                              sojalecithin: 6,3 mg
                           
                        
                               
                           
                           
                              kokosnøddeolie: 15,1 mg
                           
                        
                               
                           
                           
                              bivoks: 15,1 mg
                           
                        
                               
                           
                           
                              palmeolie: 45,5 mg
                           
                        Præparatets indhold af olier og voks tjener som bære- og fyldstoffer
                  Varen foreligger i pakninger til detailsalg
                  Coenzym Q10 har ifølge det angivne egenskaber som antioxidant og anvendes som hjælpepræparat i behandlingen af kredsløbsforstyrrelser
               
               
                  2106 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 a) til kapitel 30 samt teksten til KN-kode 2106, 2106 90 og 2106 90 92
                  Produktet er udelukket fra position 1517, da indholdet af olier og voks kun fungerer som bære- og fyldstoffer. Tariferingen af produktet bestemmes af coenzym Q10, hvis koncentration er langt højere end den naturlige koncentration i vegetabilske olier
                  Produktet kan ikke tariferes i kapitel 30, da dets indhold af coenzym Q10 ikke er tilstrækkeligt til terapeutisk eller profylaktisk brug
                  Produktet skal tariferes som et kosttilskud under position 2106